Մշակույթի տան անվանակոչության արարողությանը մասնակցել են Գեղարքունիքի մարզպետ Գնել Սանոսյանը, Լճաշեն համայնքի ղեկավար Կորյուն Մարգարյանը, Րաֆֆի Հովհաննիսյանի որդին՝ ԱՄՆ-ում բնակվող երգիչ Արմեն Հովհաննիսյանը եւ ընտանիքի անդամներն ու հարազատները, մայրաքաղաքում բնակվող լճաշենցի հայտնի մտավորականներ, արվեստագետներ եւ մանկավարժներ: Մշակույթի տան մուտքին փակցված հուշատախտակը բացեցին Լճաշեն համայնքի ղեկավար Կորյուն Մարգարյանը եւ Րաֆֆի Հովհաննիսյանի զավակ Արմեն Հովհաննիսյանը: Անվանի երգչի կյանքի անցած ճանապարհը ներկայացրեց ԵՊՀ դասախոս Պապին Մուրադյանը: